open-index/open-wikipedia-markdown huggingface dataset:
Bosluis (seedier)

Die **Bosluis** (*Nassarius kraussianus*) is 'n klein slakkie wat aan die hele kuslyn van Suid-Afrika voorkom, behalwe die noordelikste punt van die weskus. Die ongewerwelde diertjie is tussen 0.7 en 1&nbsp;cm groot en is dus net so klein soos 'n bosluis met 'n skulpie wat 'n kort torinkie het. Die onderkant van die slakkie is bedek met 'n gladde, blinkgeel stof. Die diertjie leef in modderbanke of riviermondings en vreet klein tweekleppiges of dierlike oorblyfsels.

## Verwysings
Arabiese kaurie

Die **Arabiese kaurie** (*Cypraea arabica*) is 'n slak wat voorkom aan die ooskus van Suid-Afrika en word tot 10&nbsp;cm groot. Die skulp is glad en eiervormig. Dit is ligbruin van kleur met digte, donkerbruin vlekke en patrone op. Die ongewerwelde dier leef in die tussengetysone of in vlak riwwe waar dit in skeure skuil. 'n Mantel bedek die skulp wat verhoed dat ander organismes hulle op die dop vestig.

## Fotogalery 

Wyst-arabica.jpg|Kaart wat verspreiding aandui.
Arabian Cowry1.jpg|'n Arabiese kaurie in sy natuurlike posisie.
Cypraea arabica shell.jpg|Skulpe
Cypraea arabica f. niger.JPG|Skulp van *Cypraea arabica f. niger*

## Bron 
* Gids tot die Kusgebiede van Suid-Afrika. Jacana Media. 2007.
Borrelvlotskulpslak

Die **Borrelvlotskulpslak** (*Janthina janthina*) is 'n slak wat voorkom aan die suid- en ooskus van Suid-Afrika en word tot 3.4&nbsp;cm groot. Die slak leef op die oppervlak van die water waar dit ronddryf. 'n Vlot van lugborrels hou die skulp onderstebo in die water sodat dit kan dryf en met ander plankton meng. Die diertjie vreet bloublasies en word deur weer deur jong seeskilpaaie gevreet. Die skulp is lig, broos en violetkleurig.

## Fotogalery 

Zoological Illustrations Volume II Plate 85.jpg|Illustrasie uit die 18de eeu.

## Bron 
* Gids tot die Kusgebiede van Suid-Afrika. Jacana Media. 2007. 

## Verwysings
Bonthalssnoerskulpslak

Die **Bonthalssnoerskulpslak** (*Natica tecta*) is 'n slak wat aan die wes- en suidkus van Suid-Afrika voorkom en leef in die sand op kusstrande of in riviermondings. Die skulp is ligbruin met donkerder bruin kolle op. Die ongewerwelde dier vreet mossels deur 'n suur af te skei en daarmee 'n gat in die skulp van die prooi te boor.

## Bron 
* Gids tot die Kusgebiede van Suid-Afrika. Jacana Media. 2007.
Gewone pylinkvis

duimnael|links|Eiers word in lang waaierarms gelê.

Die **Gewone pylinkvis** (*Sepia vermiculata*) is 'n koppotige dier wat aan die kuslyn van Suid-Afrika voorkom en word tot 15&nbsp;cm lank. Die dier het 'n verlengde afgeplatte lyf met kort vinne weerskante van die lyf. Die tjokka daarteen het nie die lang vinne nie maar twee kort driehoekige vinne en ook 'n slanker lyf. Daar is agt kort arms en twee lang tentakels aan die kop vas. Die dier leef in kalm water van strandmere en riviermondings. Die dier vang sy prooi deur sy tentakels uit te skiet. Die dier se skulp is 'n interne skelet wat gereeld op die strande uitspoel.

## Bron 
* Gids tot die Kusgebiede van Suid-Afrika. Jacana Media. 2007.
Vingerploegskulpslak

Die **Vingerploegskulpslak** (*Bullia digitalis*) is 'n ongewerwelde slak wat hoofsaaklik aan die wes- en suidkus van Suid-Afrika voorkom. Die diertjie het 'n  gladde, roomkleurige skulp met 'n lang, gepunte toring. Dit leef in die sanderige gebiede langs die brandersone. Die spesie versamel in groot getalle om op dooie jellievisse en bloublasies te aas. 

## Bron 
* Gids tot die Kusgebiede van Suid-Afrika. Jacana Media. 2007.
Dwergkussingseester

Die **Dwergkussingseester** (*Parvulastra exigua*) is 'n seester wat aan die hele Suid-Afrikaanse kuslyn voorkom en word tot 2&nbsp;cm breed. Die diertjie lyk meer soos 'n vyfkant as 'n ster omrede die pote nie goed ontwikkel is nie. Die kleur wissel van bruin, groen, oranje tot wit. Daar is klein teëlagtige plate op die bokant wat oortrek is met knoppiesagtige stekels. Die ongewerwelde diertjie leef in die tussengetysone in vlak rotspoele waar hulle mikroskopiese alge vreet wat op die rotse leef.

## Bron 
* Gids tot die Kusgebiede van Suid-Afrika. Jacana Media. 2007.
Harige slangster

Die **Harige slangster** (*Ophiothrix fragilis*) is 'n seester wat aan die hele Suid-Afrikaanse kuslyn voorkom. Die diertjie het 'n ronde lyf waaraan vyf, buigbare pote vas is. Die pote is oortrek met lang, skerp stekels terwyl die liggaam oortrek is met kort stekels. Die seester kom voor in rotsagtige kuste tot op dieptes van 100&nbsp;m waar dit in skeure skuil. Hulle is kuddediere en word dikwels in digte groepe aangetref. Die seesterre vreet deur hul pote in die water rond te swaai en vang sodoende dooie plant- en diermateriaal.

## Fotogalery 

OphiureHaeckel Ophiothrix fragilis.jpg|Skets
Ophiothrix_fragilis_(Abildgaard,_1789).jpg
Ophiothrix_fragilis_(Abildgaard,_1789)_1.jpg
Ophiothrix fragilis.jpg
Ophiothrix fragiulis 001.jpg

## Bron 
* Gids tot die Kusgebiede van Suid-Afrika. Jacana Media. 2007. 

## Verwysings
Doringkroonseester

Die **Doringkroonseester** (*Acanthaster planci*) is 'n seester wat voorkom aan die noordelike kus van 
KwaZulu-Natal.

## Fotogalery 

Doornenkroon.JPG|'n Doringkroon in die Rooisee.
Crown of Thorns-jonhanson.jpg|'n Buitengewoon helder Doringkroon.
Acanthaster ellisii.JPG|Soort met 'n kort ruggraat in die Golf Kalifornië.

## Bron 
* Gids tot die Kusgebiede van Suid-Afrika. Jacana Media. 2007.
Ovaalster

Die **Ovaalster** (*Echinometra mathaei*) is 'n seekastaiing wat aan die ooskus van Suid-Afrika voorkom. Die diertjie bly in 'n skulp en buispote steek deur klein gaatjies uit die skulp en word gebruik om aan die rotse vas te klou en ook om te beweeg. Die skulp is pers tot swart van kleur, oortrek met pers, bruin of groen stekels. Die stekels is lank en sterk met vlymskerp punte. Die ongewerwelde diertjie leef in rotspoele en benedegetyriwwe. Die ovaalster is 'n nagdier en vreet alge. In die dag skuil hulle in holtes of onder oorhange.

## Bron 
* Gids tot die Kusgebiede van Suid-Afrika. Jacana Media. 2007. 

## Verwysings
Dwight F. Davis

**Dwight Filley Davis** (5 Julie 1879 - 28 November 1945) was 'n politikus en professionele tennisspeler van die Verenigde State van Amerika. Hy is veral bekend as die stigter van die Davisbeker. Hy was van 1923 tot 1925 die Amerikaanse Sekretaris van Oorlog.

## Verwysings 
## Eksterne skakels
Kaapse kastaiing

: *Hierdie artikel is oor die seediertjie, vir die boom, sien Wildekastaiing.*

Die **Kaapse kastaiing** (*Parechinus angulosus*) is 'n seekastaiing, is endemies aan Suid-Afrika en kom aan die Weskus en suidkus voor. In Engels staan die kastaiing bekend as die *Cape urchin*. 

## Identifikasie 
Die diertjie word tot 6cm lank. Die diertjie leef in 'n skulp en het dun, pers, rooi of groen stekels wat deur gaatjies uit die skulp steek. Die ongewerwelde diertjie leef in die tussengetypoele en rotspoele. Hulle vreet seewier (kelp) en alge. Die diertjie gebruik leë skulpe as *hoede* vir beskerming teen die son. Nadat die diertjie doodgaan is die skulp rond, hol, groenerig en knopperig. Die kastaiing se stekels verskaf beskerming vir jong perlemoen (*Haliotis midae*).

## Bronne 
* Gids tot die Kusgebiede van Suid-Afrika. Jacana Media. 2007. 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014
Gesiggiester

Die **Gesiggiester** (*Echinodiscus bisperforatus*) is 'n seekastaiing wat voorkom aan die suid- en ooskus van Suid-Afrika. Die ongewerwelde diertjie word tot 9&nbsp;cm lank. Daar is 'n kenmerkende gesiggie op die plat skulp van 'n dooie diertjie terwyl die skulp van 'n lewende diertjie oortrek is met stekels. Die diertjie leef in sanderige gebiede in beskutte water waar hy hom self begrawe. Hy vreet klein organismes en ander oorblyfsels.

## Bron 
* Gids tot die Kusgebiede van Suid-Afrika. Jacana Media. 2007.
Hartster

Die **Hartster** (*Echinocardium cordatum*) is 'n seekastaiing wat voorkom aan die hele kuslyn van Suid-Afrika en word tot 4&nbsp;cm groot. Op die skulp is daar 'n gesiggie patroon terwyl dit oortrek is met kort, digte wit stekeltjies. Aan die voorkant van die liggaam is die lepelagtige lip wat die diertjie gebruik om dooie plant- en diermateriaal te vreet. Die diertjie begraaf homself in fyn sand. 

## Fotogalery 

Lêer:Echinocardium cordatum - sea potato.jpg|Skulp sonder stekels.
Lêer:Ecomare - zeeklit (zeeklit-4321-ogb).jpg
Lêer:Ecomare - zeeklit (5019-strand-zeeklit-ogb).jpg

## Bron 
* Gids tot die Kusgebiede van Suid-Afrika. Jacana Media. 2007. 

## Verwysings
Kuifkopseekomkommer

Die **Kuifkopseekomkommer** (*Holothuria cinerascens*) is 'n seekomkommer wat aan die ooskus van Suid-Afrika voorkom en tot 40&nbsp;cm lank kan word. Die diertjie het 'n swart, lang, silindervormige liggaam met 18 - 20 tentakels met klossies aan die kopkant. Hy leef onder groot rotse in poele in die benedegetysone. Hulle voed deur hul tentakels deur die sand te trek om dooie plant- en diermateriaal op te spoor. Indien die diertjie bedreig word kan dit taai, wit drade uitskiet wat die aanvaller kan verstrik. 

## Bron 
* Gids tot die Kusgebiede van Suid-Afrika. Jacana Media. 2007.
Peerklipmossel

Die **peerklipmossel** (*Scutellastra cochlear*) is 'n klipmossel (gastropood) wat feitlik aan die hele kuslyn van Suid-Afrika voorkom. Die skulp is peervormig en word tot 7&nbsp;cm lank. Die binnekant is glad, wit en blou getint met swart vlekke. Daar is 'n swart, u-vormige merk waar die diertjie se spier vasgeheg was binne die skulp. Die diertjie leef in die tussengetysone, gewoonlik aan die laagste strook.

duimnael|links|330px|'n Versameling skulpe van *Scutellastra cochlear*

## Bron 
* *Gids tot die Kusgebiede van Suid-Afrika*. Jacana Media. 2007.
Skerppuntklipmossel

Die **skerppuntklipmossel** (*Scutellastra longicosta*) is 'n klipmossel (Engels: *limpet*) wat aan die suid- en ooskus van Suid-Afrika voorkom. Die diertjie word tot 7&nbsp;cm lank en is stervormig met 11 lang ribpunte wat oor die rand van die skulp uitsteek. Daar is 'n swart rand aan die binnekant van die skulp. Die diertjie kom voor in die tussengetysone maar aan die lae kant op rotsriwwe.

## Bron 
* *Gids tot die Kusgebiede van Suid-Afrika*. Jacana Media. 2007.
Cravenweek

Die **Cravenweek** is 'n jaarlikse rugbytoernooi vir skoolseuns in Suid-Afrika. Die toernooi is vir die eerste keer in Julie 1964 georganiseer en is na die legendariese Springbok dr. Danie Craven genoem. Die toernooi staan tans as die "Coca-Cola Cravenweek" bekend, met Coca-Cola as die hoofborg. Jong spelers gebruik die kompetisie as 'n geleentheid om 'n moontlike rugbyloopbaan los te slaan, terwyl talentsoekers dit gebruik om nuwe spelers vir hulle provinsies te identifiseer.

## Geskiedenis 
duimnael|Standbeeld van Danie Craven, na wie die kompetisie genoem is
Die idee vir die toernooi kom van die Springbokflank Piet Malan in 1949, kort voor die Suid-Afrikaanse Rugbyraad (SARR) se 75ste verjaardag. Hy wou hê dat skole aan die feesvieringe deelneem en het Danie Craven in Potgietersrus om hulp genader.

Dr Craven lê die idee voor die raad, waarna besluit word om die 15 skoolunies vir 'n week bymekaar te kry. Die man wat die idee egter lewendig gehou het was Jan Preuyt, 'n voormalige student aan die Universiteit Stellenbosch en onderwyser by die Port Rex Tegniese Skool in Oos-Londen. Preuyt het vir Griekwaland-Wes rugby gespeel en was ook die voorsitter van die Grens Skole.

Op daai stadium was daar nie 'n Suid-Afrikaanse Skoleorganisasie nie en die Suid-Afrikaanse Rugbyraad was ook nie by skolerugby betrokke nie. Preuyt en Grens Skole sit daad by woord en reël die eerste Cravenweek-toernooi op hul eie inisiatief.

Die kompetisie begin met 15 spanne in 1964, groei tot 28 in 1987 en 32 in 2000. In 2001 word die formaat verander om vir 20 spanne voorsiening te maak.

Die kompetisie is sedert 1980 vir spelers van alle rasse oopgestel nadat Craven self versoek het dat dit gedoen word.

## Uitslae 
Omdat daar geen amptelike eindstryd vir die Cravenweek-toernooi is nie, is daar elke jaar 'n groot wedstryd tussen die twee beste spanne tydens die toernooi. Die uitslag van hierdie belangrike wedstryde sedert 1971 is:

## Verwysings 
## Eksterne skakels 
*  Tuiste van die Coca-Cola Cravenweek
*  Rugby 365 Cravenweek se webtuiste
Bokoogklipmossel

Die **bokoogklipmossel** (*Cymbula oculus*) kom aan die suid- en ooskus van Suid-Afrika voor. Die skulp is plat, dofbruin met tien ribbe wat oor die rand steek. Daar is 'n swart rand aan die binnekant van die skulp. Die diertjie kom voor in die tussengetysone en word tot 10&nbsp;cm lank. 

## Bron 
* *Gids tot die Kusgebiede van Suid-Afrika*. Jacana Media. 2007. 

## Eksterne skakels
Kaneelklipmossel

Die **kaneelklipmossel** (*Cymbula miniata*) is 'n klipmossel wat aan die wes- en suidkus van Suid-Afrika voorkom en tot 8&nbsp;cm lank word. Die skulp het 'n aantal strale wat van die middelpunt uitsprei. Die strale het 'n pienkerige kleur. Die diertjie leef in die tussengetysone.

Cymbula miniata 001.jpg|Skulp se onderkant
Cymbula miniata 002.jpg|Skulp se bokant

## Bron 
* *Gids tot die Kusgebiede van Suid-Afrika*. Jacana Media. 2007. 

## Eksterne skakels 
*
Dwelmoorlog in Meksiko

duimnael|links|Gebiede van die Meksikaanse dwelmkartelle in 2010:
duimnael|links|Moorde in Meksiko sedert 2006 met betrekking in die dwelmoorlog.
Die **Dwelmoorlog in Meksiko** (Spaans: *Guerra contra el narcotráfico en México*) is 'n asimmetriese oorlog tussen die Meksikaanse staat en die Meksikaanse dwelmkartelle, wat amptelik op 11 Desember 2006 met *Operasie Michoacan* onder president Felipe Calderón begin het. Reeds in die 1990's en vroeë 2000's het gewelddadige konflikte tussen die dwelmkartelle en die regering onder president Vicente Fox plaasgevind.

Die belangrikste rede vir die oorlog is die dwelmhandel na die Verenigde State en Kanada, wat die kartelle tot 90% oorheers. Intussen is die kartelle ook in onwettige transaksies soos smokkelhandel van mense, wapensmokkelary en prostitusie betrokke.

Die invloedsfeer van die kartelle strek van Vancouver in Kanada tot die VSA, vanaf Guatemala tot Colombia en Wes-Afrika. In Noord-Meksiko aan die grens met die VSA het die kartelle die staat se houvas op vrede en geregtigheid geneutraliseer. So is Ciudad Juárez, aan die grens met die VSA, sedert die begin van die oorlog die stad met die meeste moorde per jaar. Elke dag word gemiddeld sewe mense vermoor.

## Verwysings 
## Bronne 
*  Vulliamy, Ed, *Amexica: War Along the Borderline*, Bodley Head, 2010. 
*  Grillo, Ioan, ''El Narco: Inside Mexico's Criminal Insurgency*, Bloomsburry Publishing, 2011. 
*  Gutierrez Aire, Jose, *Blood, Death, Drugs & Sex in Old Mexico'' CreateSpace, 2012. 

## Eksterne skakels 
*  Resultate gerapporteer deur die Ministerie van Verdediging, oorsig van 2008 
*  Misdaadstatistiek in Meksiko
*  Interaktiewe kaart van die dwelmoorlog volgens deelstate
Kaapse valsklipmossel

Die **Kaapse valsklipmossel** (*Siphonaria capensis*) kom aan die hele kus van Suid-Afrika voor en word tot 2,5&nbsp;cm groot. Die skulp is ovaalvormig met die spits amper in die middel. Die skulp is gerib aan die buitekant met 'n gekartelde rand terwyl die binnekant glad is. Daar is bruin strepe aan die binnekant wat vanaf die middel uitstraal. 

Die diertjie leef in die tussengetysone in poele of blootgestelde rotsgebiede. Hierdie klipmossel het nie soos die ander spesies kieue nie, maar kieuagtige uitgroeisels wat hulle toelaat om onder die water asem te haal. 

## Bron 
* *Gids tot die Kusgebiede van Suid-Afrika*. Jacana Media. 2007.
Siffie

**Siffie** (*Haliotis spadicea*) is 'n gastropood of buikvoetige seedier wat aan die suid- en ooskus van Suid-Afrika voorkom. Die seedier is deel van dieselfde genus as die bekende perlemoen en staan ook bekend as *Venusoortjie* want die skulp lyk soos 'n menseoor met die dier aan die binnekant. Die toringspits is rooi binne. Die dier leef in die tussengetysone tot vlak water in skeure en ook tussen rooiaas op rotsagtige gebiede.

## Bron 
* Gids tot die Kusgebiede van Suid-Afrika. Jacana Media. 2007.
Ramshoringskulp

Die **ramshoringskulp** (*Spirula spirula*) is klein, inkvisagtige diere wat selde gesien word. Die skulp is silindries in 'n spiraal gevorm. Die dier leef in die diepsee waar dit in die water dryf. Dit verwar roofdiere deur ink uit inkkliere te spuit.

## Bron 
* Gids tot die Kusgebiede van Suid-Afrika. Jacana Media. 2007.
Pantoffelklipmossel

Die **Pantoffelklipmossel** (*Crepidula porcellana*) kom aan die hele kuslyn van Suid-Afrika voor. Dit het 'n traandruppelvorm met 'n gladde skulp wat bruin tot roesbruin van kleur is.

## Bron 
* Gids tot die Kusgebiede van Suid-Afrika. Jacana Media. 2007.
Saalvormige sleutelgatklipmossel

Die **saalvormige sleutelgatklipmossel** (*Dendrofissurella scutellum*) is 'n klipmossel wat aan die hele kuslyn van Suid-Afrika voorkom en tot 4&nbsp;cm lank word. Alle ander sleutelgatklipmossels het 'n plat, ovaalvormige skulp met 'n gat in die middel. Hierdie spesie se skulp is saalvormig; dus wieg dit op 'n plat oppervlakte. Daar steek 'n sifon uit by die sleutelgat in die skulp waardeur die diertjie suurstofarme water uitspuit. Die diertjie leef in die lae tussengety- en benedegetysones. 

## Bron 
* *Gids tot die Kusgebiede van Suid-Afrika*. Jacana Media. 2007.
Swartsnoek

Die **Swartsnoek** (*Thyrsitoides marleyi*) is 'n vis wat in die Indo-Pasifiese area en aan die ooskus van Afrika suidwaarts tot by Algoabaai voorkom. Die volwasse vis is donkerbruin en die onvolwasse vis is silwerkleurig met 'n swart vlek voor op die dorsale vin. Die vis kan tot 1.5&nbsp;m lank word. In Engels staan die vis bekend as die *Blacksail snake mackerel*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Thyrsitoides-marleyi.html
Bottersnoek

Die **Bottersnoek** (*Lepidopus caudatus*) is 'n vis wat voorkom in die oostelike Atlantiese Oseaan tot by die weskus van Suid-Afrika, Australië en Nieu-Seeland. Die vis het 'n lang lyf met 'n kleinerige gevurkte stertvin en die dorsale vin strek van die kop tot by die stert. In Engels staan die vis bekend as die *buttersnoek*.

duimnael|senter|300px|'n Bottersnoek.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakels 
* 
* http://www.fishbase.se/summary/Labeobarbus-polylepis.html
Israeliese Akademie van Wetenskap en Geesteswetenskappe

duimnael|180px|links
duimnael|regs|250px|Ingang tot die akademie se hoofkwartier.
[duimnael|regs|250px|’n Standbeeld van [Albert Einstein in die akademie se tuin.]]

Die **Israeliese Akademie van Wetenskap en Geesteswetenskappe**, met sy hoofkwartier in Jerusalem, is in 1961 deur Israel gestig om kontak tussen geleerdes in wetenskap en geesteswetenskappe in Israel te bevorder; om die regering te adviseer oor navorsingsprojekte van nasionale belang; en om uitnemendheid te bevorder. Dit bestaan uit 102 van Israel se mees vooraanstaande geleerdes.

Die akademie se hoofkwartier is langs die ampswoning van die president van Israel en die gebou van die raad vir hoër onderwys op die Albert Einstein-plein in Jerusalem.

Die akademie befonds wetenskapprojekte in geologie, flora en fauna; en fasiliteer die deelname van Israeliese wetenskaplikes aan navorsing in internasionale projekte, soos hoë-energiefisika by CERN en sinkrotronbestraling by die Europese Inrigting vir Sinkrotronbestraling. 

In die geesteswetenskappe word geld verskaf vir navorsing oor die Hebreeuse Bybel, Talmoed, Joodse geskiedenis, filosofie, kuns en die Hebreeuse taal, prosa en poësie.

Die akademie administreer die Einstein-genootskappefonds, wat verhoudings tussen wetenskaplikes van oor die wêreld en in die Israeliese akademiese gemeenskap bevorder; die Israeliese Wetenskapfonds met 'n jaarlikse begroting van $53&nbsp;miljoen en 'n aantal navorsingsfondse. Die akademie bedryf ook die Israeliese Akademiese Sentrum in Kaïro, wat Israeliese geleerdes help met navorsing oor Egipte en die Egiptiese kultuur, en samewerking met Egiptiese akademici bevorder.

Die Akademie het waarnemerstatus by die Europese Wetenskapstigting en uitruilprogramme met die Britse Royal Society, die Britse Akademie, die Sweedse Akademie en die Nasionale Navorsingsraad van Singapoer.

## Eksterne skakels 
* Israeliese Akademie van Wetenskap en Geesteswetenskappe
Franse inval in Meksiko

Die **Franse inval in Meksiko** (Frans: *Intervention française au Mexique* of *expédition du Mexique*, Spaans: *Segunda intervención francesa en México*) was 'n inval in Meksiko, wat deur 'n ekspedisiemag, gestuur deur die Tweede Franse Keiserryk onder Napoleon III en aanvanklik deur die Verenigde Koninkryk en die Koninkryk van Spanje ondersteun is. Dit het gevolg op die opskorting van rentbetalings aan ander lande deur President Benito Juárez op 17 Julie 1861, wat Meksiko se grootste krediteure Frankryk, Spanje en die Verenigde Koninkryk verontrus het.

[duimnael|upright|links|[Napoleon III van Frankryk]]
[duimnael|upright|links|[Maksimiliaan I van Meksiko]]
Die drie magte het op 31 Oktober 1861 die Verdrag van Londen onderteken, om hulle aansprake teen Meksiko saam te span. Op 8 Desember bereik Spaanse skepe met soldate uit Kuba Meksiko se belangrikste hawestad aan die Golf van Meksiko, Veracruz. Nadat die Britte en Spanjaarde ontdek dat die Franse beplan om Meksiko in te val, het hulle onttrek.

Die daaropvolgende Franse inval het gelei tot die stigting van die Tweede Meksikaanse Keiserryk, wat ondersteun is deur Rooms-Katolieke priesters, baie konserwatiewe elemente van die boonste klas, en sommige inheemse gemeenskappe; die presidensiële terme van Benito Juárez (1858–1871) is onderbreek deur die heerskappy van die Habsburgse monargie in Meksiko onder Maksimiliaan I (1864–1867). Konserwatiewe, en baie in die Meksikaanse adel, het probeer om die monargie te laat herleef (soos die Eerste Meksikaanse Keiserryk) wanneer hulle gehelp het om met die militêre steun van Frankryk 'n aartshertog van die koninklike huis van Oostenryk op die troon van Meksiko te bring. Frankryk het verskeie belange in hierdie Meksikaanse saak gehad, soos die versoening met Oostenryk, wat tydens die Frans-Oostenrykse Oorlog van 1859 verslaan is, die groeiende Amerikaanse krag teen te staan deur die stigting van 'n kragtige Katolieke naburige keiserryk en die ontginning van die rykmyne in die noordweste van die land.

## Sien ook 
* Hervormingsoorlog
* Kasteoorlog
* Koekoorlog

## Verwysings 
## Eksterne skakels 
*  Kronologie van die Meksikaanse Avontuur 1861–1867 
*  Bronnelys vir die Franse inval in Meksiko
Stekelseester

Die **Stekelseester** (*Marthasterias glacialis*) is 'n seester wat voorkom aan die suidkus van Suid-Afrika en word tot 20&nbsp;cm breed. Die oranje kleurige liggaam is oortrek met blougrys knoppiesagtige stekels. Die seester leef in tussengetypoele en vreet mossels deur die skulp oop te forseer met die *voete*. Dan word die pens uitgestulp om die vleis te verteer. Hulle vreet ook klipmossels, tolskulpe en eendmossels.

## Fotogalery 

Estrella espinosa común (Marthasterias glacialis), Parque natural de la Arrábida, Portugal, 2021-09-08, DD 18.jpg
IJszeester.jpg
Estrella espinosa común (Marthasterias glacialis), Parque natural de la Arrábida, Portugal, 2021-09-10, DD 56.jpg
Estrella espinosa común (Marthasterias glacialis), Parque natural de la Arrábida, Portugal, 2020-07-23, DD 37.jpg

## Bron 
* Gids tot die Kusgebiede van Suid-Afrika. Jacana Media. 2007.
Perlemoen

duimnael|links|'n Perlemoen in die Wes-Kaap.

**Perlemoen** (*Haliotis midae*) is 'n gastropood of buikvoetige seedier wat aan die suid- en ooskus van Suid-Afrika voorkom. Dit is 'n gesogte lekkerny en onderhewig aan stropery, wat tot totale uitroeiing kan lei.

## Beskrywing
Die grootte van die dop wissel tussen 12 en 20 cm (4.7-7.9 in). "Die groot dop het 'n afgeronde ovaal vorm en is matig konveks. Die afstand van die punt van die marge is gelyk aan een vyfde die grootste lengte van die dop. Die liggaamshorrel is sterk in die posisie van die perforasies, loodreg aflopend van die hoek tot by die kolomellêre marge. Die oppervlak toon sterk, verhewe, uitstralende rimpels of lamelle, maar geen spiraalmerke wanneer volwassenes nie. Die 6 tot 11 perforasies is klein, subirkelvormig en geskei deur ruimtes groter as hul eie deursnee. is ongeveer ewe geboë. Die konveksiteit wissel van ouderdom. Die kleur van die dop is geelgrys. Die voue is gewoonlik gekleurd met koraalrooi. Die oppervlak is saai, met fyn skuinsgroei-plooie en growwe, prominente, minder skuins verhewe en golwende stralende lamellae Die lae spiraal bestaan ​​uit sowat 3 hoererye. Die liggaamshorrel is in die ry van perforasies vasgegrawe. Die binneste oppervlak is pêrel, baiekleurig, rooi oorheersend in jong monsters. is groot, afgerond, baie ruwe, veral in ou skulpe, wat dikwels binne-in-die-vlekke is. Die kolomellêre bord is taamlik breed (een-sewende tot een-tiende die breedte van die dop), wat binne skuins skuins. Sy gesig is 'n bietjie konkaaf en glad nie afgeknip by die basis nie. Die holte van die spiraal is groot, wat ongeveer 1½ horings van onder wys. "

## Verwysings 
## Bronnelys 
* Tarr, R.J.Q.: Food for a king. In: Conserva. Departement van Omgewingsake.November 1989, deel 4, nr. 6. ISSN 0258-3313

## Eksterne skakels 
*
Ernst van Dyk

**Ernst van Dyk** OIS (gebore 4 April 1973) is 'n Suid-Afrikaanse handfiets-renjaer. Hy het 'n rekord van 10 rolstoel-titels in die Boston-marathon verower. In 2006 ontvang hy die gesogte "Laureus World Sports Awards"-toekenning en word as die "Gestremde sportpersoon van die jaar" aangewys.

## Biografie 
Van Dyk is op 4 April 1973 in Ceres in die Wes-Kaap sonder bene gebore. Sy ouers, beide provinsiale atlete, het sy atletiese vermoëns raakgesien en hom aangemoedig om aan sport deel te neem. Hy begin sy skoolopleiding in Graaff-Reinet, maar die skool kon nie aan sy behoeftes voorsien nie. Daarna woon hy die *Elizabeth Conradie*-skool vir gestremde kinders in Kimberley by. Hy het in sy tienerjare nasionaal aan swemgalas deelgeneem. In 1992 skryf hy by die Universiteit Stellenbosch in en neem op die Barcelona Paralimpiese Spele aan swem en rolstoelresies deel. Daarna begin hy op rolstoel-atletiek konsentreer.

Hy woon in die Paarl met sy vrou en dogter, en besit 'n besigheid wat in sporttoerusting vir gestremdes spesialiseer.

## Sportprestasies 
Tydens die Paralimpiese Somerspele van 2000 in Sydney wen hy 'n bronsmedalje in die 400&nbsp;meter-rolstoelresies. In die daaropvolgende Spele van 2004 in Athene wen hy silwer in die 800&nbsp;meter-rolstoelresies, nog 'n silwer in die 1500&nbsp;meter, en 'n brons in die 5000&nbsp;meter. In Beijing tydens die Paralimpiese Spele van 2008 wen hy goud in die handfiets-marathon asook 'n brons in die rolstoelmarathon. Die Spele in Londen was Van Dyk se sesde Paralimpiese Spele en die Spele in Rio de Janeiro se sewende.

Van sy ander prestasies sluit in: dubbele goud (padwedren en tydtoets) by die 2007 Wêreldfietsrykampioenskap in Bordeaux en silwer en ​​brons by die 2009 Wêreldfietsrykampioenskap in Italië.

## Belangrike resultate 
duimnael|Ernst van Dyk (23) tydens die Londen-marathon in 2015

## Verwysings 
## Eksterne skakels 
* Ernst van Dyk se webtuiste
Handfiets

[duimnael|[Piktogram wat handfiets aandui]]
duimnael|Handfiets

'n **Handfiets** is 'n voertuig, soortgelyk aan 'n fiets, wat met die ryer se arms instede van die bene aangedryf word. Die meeste handfietse het drie wiele: waarvan twee vrylopende agterwiele en een 'n bestuurbare voorwiel is.

## Sien ook 
* Pieter du Preez, bekende Suid-Afrikaanse handfietsryer.
* Ernst van Dyk, bekende Suid-Afrikaanse handfietsryer.

## Eksterne skakels 
*   Union Cycliste Internationale
Stoke Mandeville

**Stoke Mandeville** is 'n dorp asook 'n "civil parish" in die Verenigde Koninkryk. Die dorp lê binne die Aylesbury Vale-distrik, 4,8 kilometer (3 myl) suidoos van Aylesbury in die graafskap Buckinghamshire. Volgens die sensusopname beslaan Stoke Mandeville 'n gebied van 1,460 akkers (5.9 km2).

Die Paralimpiese Somerspele van 1984 is deels hier en deels in New York Stad in die Verenigde State aangebied.

## Fotogalery 

Stoke Mandeville School.JPG|Agterkant van die gekombineerde Stoke Mandeville-skool.
Stoke Mandeville School balloons.JPG|Balonvrystelling by die skool.
Stoke Mandeville Hospital - geograph.org.uk - 135433.jpg|Die Stoke Mandeville-hospitaal.

## Eksterne skakels 
* Die Stoke Mandeville-stadion
* Webtuiste van Stoke Mandeville se gekombineerde skool 
* Gids tot Stoke Mandeville
Hindoestani

**Hindoestani** (ہندوستانی, हिन्दुस्तानी, *Hindūstānī*, letterlik: "uit Hindoestan") is die *lingua franca* van Noord-Indië en Pakistan; bekend onder sy letterkundige vorm as **Hindi-Oerdoe** (Devanagari: हिन्दी-उर्दू of हिंदी-उर्दू, Nastaliq: ہندی-اردو) en in die verlede is dit ook Hindui, Hindavi, en later Rekhta, Dehlavi, Hindi en Oerdoe genoem. Dit is 'n Indo-Aries taal, wat veral op die Khariboli-dialek van Delhi en aangrensende gebiede in Noord-Indië gebaseer is, maar ook 'n groot aantal leenwoorde aan Persies, Arabies, Sanskrit en Turks ontleen het. Hindoestani is 'n plurisentriese taal met twee gestandaardiseerde registers: Hindi en Oerdoe. 'n Derde vorm is Fidjiaanse Hindi, een van drie amptelike tale van Fidji.

[duimnael|links|Die woord "Hindoestani" in [Devanagari- en Persies-Arabiese skrif]]
duimnael|links|Gebiede waar Hindi of Oerdoe die amptelike taal is
Die konsep van 'n Hindoestani-taal as 'n "verenigde taal" of "versmeltingstaal" is deur Mahatma Gandhi voorgestaan. In die destydse Brits-Indië het Hindoestani as ampstaal gedien, maar met die Verdeling van Indië word meer en meer 'n verskil tussen Hindi en Oerdoe beklemtoon, veral uit politieke redes.

Die eerste bekende poësie van Hindoestani in die vorm van Oud-Hindi dateer uit 769 n.C. Die Hindoestani-taal het tydens die Indiese Onafhanklikheidsbeweging 'n uitdrukking van die Indiese nasionale eenheid geword, en word steeds deur die bevolking van die Noord-Indiese subkontinent as die algemene taal gebesig, wat deur die Hindoestani-woordeskat in beide Bollywood-rolprente en liedjies weerspieël word.

Die kernwoordeskat van die taal is afkomstig uit Prakrit ('n nasaat van Sanskrit), met 'n aansienlike leenwoorde van Persies en Arabies (via Persies). Die aantal sprekers kan net geskat word. Volgens *Ethnologue* se 2019-skatting sal Hindi en Oerdoe, as hulle onder Hindoestani saamgevat word, met 785 miljoen moedertaal- en tweede taalsprekers die derde mees gesproke taal wêreldwyd wees, ná Engels en Mandaryns, alhoewel dit miljoene insluit wat hul moedertaal tydens die Indiese sensus as "Hindi" aangegee het, maar 'n ander Hindi-taal as Hindoestani besig. Die totale aantal Hindi-Oerdoe-sprekers is in 1995 met meer as 300 miljoen aangegee, wat van Hindoestani die derde of vierde mees gebruikte taal wêreldwyd maak.

## Verwysings 
## Eksterne skakels 
*  
*
Rolstoelresies

duimnael|Die Brasiliaanse atleet Wendel Silva Soares in die 400&nbsp;m rolstoelresies tydens die Parapan Amerikaanse Spele 2007

**Rolstoelresies** is 'n sport vir gestremde atlete waar rolstoele vir baan- en padwedlope ingespan word.

Rolstoelresies is oop vir atlete met enige kwalifiserende tipe gestremdheid: geamputeerde ledemate, rugmurgbeserings, serebrale gestremdheid en swaksiendheid (gekombineer met 'n ander gestremdheid). Atlete word in ooreenstemming met die aard en erns van hul gestremdheid of kombinasie van gestremdhede geklassifiseer. Die belangrikste kompetisies is die Paralimpiese Spele wat sedert 1960 vir rolstoelatlete voorsiening maak.

Soos naellope, word Rolstoel-wedrenne op 'n baan of as 'n padwedloop beoefen. Die atlete kompeteer in gespesialiseerde rolstoele wat 'n spoed van 30&nbsp;km/h of meer kan bereik.

## Eksterne skakels 
*  wcracing.net
Rolbal

duimnael|links|Twee rolballe lê met die witte voor hulle
duimnael|220px|Die rolbalspeler Ernst Wagner.
duimnael|350px|'n Hele aantal spelle word hier op 'n rolbalbaan gespeel.

**Rolbal** is 'n sport waar balle op 'n grasbaan gerol word. Die doel is om jou bal so naby as moontlik aan die kleiner doelbal, die "witte" ook die "jack" of "kitty" genoem, te rol. Vir elke bal wat nader as die teenstander se bal opeindig, kry jy 'n punt. Dit word individueel of in spanne van twee, drie of vier spelers elk gespeel.  Dit word meestal buitekant op grasbane beoefen, hoewel dit in sekere stadions ook binnenshuis op natuurlike gras of 'n kunsoppervlak gespeel word.

Dit word deur sowel mans as vroue gespeel, en hoewel dit hoofsaaklik deur ouer mense beoefen word, stel al hoe meer jong mense teenswoordig ook daarin belang. In Suid-Afrika is rolbal baie gewild en die land het al van die wêreld se voorste spelers opgelewer. 

Die spel rolbal word op 'n grasperk met 'n oppervlakte van 36,5 tot 38,5 m2 gespeel. Die grasperk is gewoonlik in 6 bane verdeel sodat 6 wedstryde tegelykertyd kan plaasvind. Die groot bruin of swart balle wat gebruik word, moet 'n deursnee van 12 tot 13 cm en 'n massa van 1,3 tot 1,6 kg hê. Aan die een kant van die balle is 'n massastuk ingevoeg sodat dit effens eenkant toe swaai wanneer dit gerol word. 

'n Wedstryd begin deur 'n wit balletjie (die "witte") van die een kant van die baan na die ander kant te rol. Die deelnemers probeer dan vervolgens om die beurt om die groot balle op so 'n wyse oor die baan te rol dat dit so na as moontlik aan die witte gaan lê. Na afloop van elke speelbeurt kry 'n speler 'n punt vir elke bal wat nader aan die witte lê as enigeen van die van sy teenstander.  
duimnael|Dames wat rolbal speel
In enkelspelwedstryde rol elke speler 4 balle om die beurt en stap daarna na die oorkant om die telling te bereken en die volgende speelbeurt van daar af te begin. Die speler wat eerste 21 punte behaal, wen die wedstryd. By parespel wedstryde (2 spelers per span) rol elke speler 4 balle beurtelings en die span wat na 21 speelbeurte voorloop, wen. 

Wedstryde vir vierspanne word net soos parespelle gespeel, maar elke speler rol net 2 balle per speelbeurt. Wedstryde vir driespanne word oor 18 speelbeurte beslis en elke speler rol 3 balle per speelbeurt.

## Bronnelys 
* Wêreldspektrum, 1982, , volume 24, bl. 40

## Eksterne skakels 
*
Bles-dikkop

Die **Bles-dikkop** (*Caffrogobius nudiceps*) is 'n vis wat endemies is aan Suid-Afrika en voorkom vanaf Walvisbaai tot by Oos-Londen. Die vis leef op rotsriwwe en in strandmere. In Engels staan die vis bekend as die *Barehead goby*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* *Caffrogobius nudiceps* by Fishbase.
Cherise Taylor

**Cherise Taylor** (6 November 1989, Pretoria - ) is 'n Suid-Afrikaanse fietsryer wat al verskeie kere die nasionale padfiets-kampioenskap gewen het. Sy wen ook die Nasionale Bergfiets Marathon-titel in 2012. 

Sy is in Mei 2012 met die bekende fietsryer Burry Stander getroud. Haar man is egter op 3 Januarie 2013 op die ouderdom van 25 in 'n tragiese ongeluk oorlede.

## Eksterne skakels 
* Haar profiel op cyclingarchives.com
Balk-juweelvis

Die **Balk-juweelvis** (*Hemichromis elongatus*) is 'n varswatervis wat voorkom in die Okavangorivier en boonste gedeelte van die Zambezirivier. Die vis kom ook voor in die Kongorivier-stelsel en in Wes-Afrika. In Engels staan die vis bekend as die *Banded jewelfish*. In die Caprivi staan die vis doodgewoon bekend as die *Juweelvis*.

## Voorkoms 
Die kop is groot met groot oë en ‘n effens skuins, groot bek.  In die bokaak is twee rye tande waarvan twee oogtande in die middle langer is as die res (slagtande). Daar is ‘n enkelry kegelvormige tande in die onderkaak.

Die vis is kleurryk; die lyf is donker olyfkleurig aan die bokant, ligter groen aan die sye en pienk tot rooi aan die onderkant, veral by broeimannetjies.

Op die bokant van die kieue is duidelike rooi en swart kolle.

Die vinne is olyfkleurig, die punte van die rugvin is rooi en die bekkenvin is swart.

Daar is vier tot vyf diamantvormige, swart bande oor die sye en 'n swart band wat deur die oë gaan.

Die skubbe is grof met 28-32 op die systreep. Die vis word tot 25&nbsp;cm groot, maar die gemiddelde grootte is 10 tot 15&nbsp;cm.

## Habitat 
Die vis leef in riviere en permanent-gevulde vloedvlaktes in helder water.

Waar tiervis afwesig is kom dit in enige water voor, anders waar daar goeie skuiling is. Hulle verkies ‘n rots bodem bo sand, maar hou van skuiling, hetsy rotse, oewerplantegroei of waterplante.

Hulle byt aan enige kleinerige kunsaas maar is baie aggressief en val maklik groot kunsaas aan. Hulle hoofvoedsel is ander klein vissies maar hul vreet ook erdwurms en insekte.

Hulle broei vroegsomer.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 
* *Hengel Visse in die Caprivi.* Willem Botha. 1984.

## Eksterne skakel 
* http://fishbase.org/summary/Hemichromis-elongatus.html
Okavangorivier

duimnael|links|Padbordjie in Botswana.
duimnael|links|Popavalle in 2018
Die **Okavangorivier** is een van die min riviere wat nie in die see uitmond nie. Dit ontspring in die hooglande van Angola, plaaslik bekend as die Kubangorivier, voor die Cuitorivier daarby aansluit. Dit vloei dan suidooswaarts voor dit eindelik die Okavangodelta in Botswana binnevloei. Dit vloei ook vir etlike kilometers op die grens tussen Angola en Namibië, en vorm die wesgrens van die Kaprivistrook. Aanliggend aan die Kaprivistrook is 'n stroomversnelling, die sogenaamde Popavalle, benewens die Mahango-wildtuin, gewilde toeriste-aantreklikhede.

## Vislewe 
Van die visse wat hier voorkom sluit in:
* Balk-juweelvis
* Bruinkol-kurper
* Fyntand-skreeubaber
* Kolvin-stekelpaling
* Riviersardyn
* Snawelvis
Hemichromis

**Hemichromis** is 'n genus van visse wat aan die familie Cichlidae behoort. Die genus verkies om in riviere en mere in woude in Sentraal- en Wes-Afrika te leef en kom glad nie in Oos-Afrika voor nie. Daar is elf spesies wat hoort tot die genus en slegs een kom in Suider-Afrika voor.

## Spesie 
* Balk-juweelvis - (*Hemichromis elongatus*)

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Kunene dwerg-mondbroeier

Die **Kunene dwerg-mondbroeier** (*Orthochromis machadoi*) is 'n varswatervis wat voorkom in die Kunenerivier in Angola en Namibië en word tot 65&nbsp;mm groot. In Engels staan die vis bekend as die *Cunene dwarf bream*.

## Voorkoms 
Die vis is ietwat lank met 'n ronde stertvin en die mond is klein. Daar is 10&nbsp;-&nbsp;12 vertikale bane oor die vis se lyf en swart vlek op die stertvin se basis. Daar is twee donker strepe op die gesig: een van die mond deur die oog en die ander van die oog tot by die boonste punt van die operkulum. Die mannetjie word rooi gedurende broei tyd.

## Habitat en gewoontes 
Daar is baie min om die vis bekend behalwe dat hulle mondbroeiers is.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
*A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* http://fishbase.org/summary/Orthochromis-machadoi.html
Suidelike mondbroeier

Die **Suidelike mondbroeier** (*Pseudocrenilabrus philander*) is 'n varswatervis wat voorkom in die Oranjerivier-stelsel en rivierstelsels verder noord in Suider-Afrika. Dit kom ook voor in KwaZulu-Natal, sytakke van die Kongorivier en Malawimeer. In Engels staan die vis bekend as *Southern mouthbrooder*.

## Voorkoms 
Die vis het 'n bolronde stertvin en die mond is klein. Die wyfies is ligbruin met swart vertikale strepe en die vinne is liggeel. Die mannetjies se kleur wissel na aanleiding van area. Hulle is gewoonlik helder lig blou en geel met 'n skuins streep deur die oog, die onderkaak helder blou. Die dorsalevin het 'n rooi punt, die voorste rant is swart en agter is helder blou kolle op. Die bekkenvinne is swart, die stert- en analevinne het helder blou en rooi kolle op en die analevin het 'n oranje rant. Die kleure staan baie meer uit gedurende die broeityd. Die vis word tot 130&nbsp;mm lank.

## Habitat 
Die vis leef in 'n verskeidenheid habitatte, van vloeiende water tot mere en geïsoleerde sinkgate. Hulle verkies normaalweg die gedeeltes met meer plantegroei en vreet insekte, varswater garnale en selfs klein vissies. Die visse broei in die vroeë lente tot laat somer. Die mannetjie pen 'n gebied af en verdedig dit. Hy maak 'n nes in die gebied en lok dan wyfies aan. Die eiers word gelê in die nes, bevrug en dan deur die wyfie in haar mond geneem. Sy onttrek na 'n stil area, broei die eiers uit, versorg die larwes en klein vissies totdat hulle vir hulle self kan sorg.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Pseudocrenilabrus-philander+philander.html
Kunenerivier

Die **Kunenerivier** is 'n rivier wat ontspring in die hooglande van Angola en dan eers suidwaarts vloei voor dit draai en weswaarts vloei om in die Atlantiese Oseaan uit te mond. Dit vorm ook die grens tussen Angola en Namibië op die weswaartse tog. Daar is twee watervalle in die rivier: Epupa-waterval en Ruacana-waterval.

## Vislewe 
Van die visse wat hier voorkom sluit in:
* Bruinkol-kurper
* Dikbek-kurper
* Kunene-kurper
* Kunene dwerg-mondbroeier
* Kunene skulpoortjie
* Ligroos-kurper
* Namibkurper
* Suidelike mondbroeier
Oranjerand-kurper

Die **oranjerand-kurper** (*Chetia brevis*) is 'n vis wat inheems is aan die Komatirivierstelsel in Mpumalanga en kusmere in Mosambiek. Die vis word tot 150&nbsp;mm lank en staan in Engels as die *orange-fringed river bream* bekend.

## Voorkoms 
Die vis het 'n groot kop en bek en is olyfbruin. Die sye is turkoois en die skubbe se basisse is baksteenrooi. Die onderkant van die vis is wit en daar is 8 tot 9 donker, vertikale bane oor die lyf. Die dorsale vin het oranje kolle op en die rande is ook oranje. Op die stertvin is daar oranje blokkies en die rand is ook oranje. Die mannetjie se anale vin het groot oranje kolle op wat in twee rye gerangskik is. Die vis word tot 150&nbsp;mm lank.

## Habitat 
Die vis leef in poele of staande water en floreer in beskutte water. Hulle vreet waterinsekte en klein vissies. Die vis is 'n mondbroeier, die wyfie dra die eiers en larwes in haar mond rond.

## Bewaringstatus 
Die vis word bedreig weens besoedeling en wateronttrekking. Die vis is suksesvol in damme van die Krugerwildtuin hervestig.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* *Chetia brevis* by FishBase
Chetia

**Chetia** is 'n genus van visse wat aan die familie Cichlidae behoort. Daar is vyf spesies wat hoort tot die genus en vier kom in Suider-Afrika voor. Een spesie moet nog beskryf word.

## Spesies 
::* *Chetia welwitschi* - Angola-kurper
::* *Chetia flaviventris* - Kanariekurper
::* *Chetia brevis* - Oranjerand-kurper
::* *Chetia gracilis* - Slanke-kurper

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Koeël-tuna

Die **Koeël-tuna** (*Auxis rochei*) is 'n vis wat voorkom in die Stille-, Atlantiese- en Indiese Oseaan en word tot 50&nbsp;cm lank. In Engels staan die vis bekend as die *Bullet tuna* en word verwar met die Pensstreep-tuna (*Katsuwonus pelamis*).

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Auxis-rochei+rochei.html
Kanariekurper

Die **kanariekurper** (*Chetia flaviventris*) is 'n varswatervis wat voorkom in sytakke en die boonste gedeelte van die Limpoporivier in Suider-Afrika. Die vis word tot 20&nbsp;cm groot en staan in Engels bekend as die *Canary kurper*.

## Voorkoms 
Die vis is olyfbruin aan die bokant, silwer tot wit aan die sye en onderkant. Die skubbe het 'n oranje-rooi basis. Volwasse mannetjies het 'n heldergeel bors en 6-7 dowwe vertikale strepe oor die lyf. Die membrane van die dorsale- en stertvinne het rye donker kolle op. Die mannetjie se analevin is geel met oranje kolle op. Die vis word tot 200&nbsp;mm lank en die Suid-Afrikaanse hengelrekord is 0.815&nbsp;kg.

## Habitat 
Die vis leef in die groter sytakke en verkies staande of stadig vloeiende water en floreer in beskermde water. Hulle vreet ongewerweldes en klein vissies. Die vis broei in die somer; die wyfie mondbroei die eiers en larwes.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronnelys 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakels 
* http://fishbase.org/summary/Chetia-flaviventris.html
Slanke-kurper

Die **Slankekurper** (*Chetia gracilis*) is 'n varswatervis wat in die Cutatorivier in Angola voorkom. In Engels staan die vis bekend as die *Slender river bream*.

## Voorkoms 
Daar is baie min omtrent die vis bekend en inligting is verkry van 'n museumspesie. Die vis word tot 118&nbsp;mm lank.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Chetia-gracilis.html

## Bron 
* Skelton, Paul: *A Complete Guide to the FRESHWATER FISHES of Southern Africa*. 2001. 

## Verwysings
Angola-kurper

Die **Angola-kurper** (*Chetia welwitschi*) is 'n varswatervis wat in die Kunenerivier voorkom. In Engels staan die vis bekend as die *Angolan river bream*.

## Voorkoms 
Die vis is redelik onbekend en daar is onsekerheid omtrent die kleur; die vis word tot 147&nbsp;mm lank. Data is verkry vanaf museum-spesimens, en meer visse word benodig vir navorsing.

## Sien ook 
* Alfabetiese lys van visse
* Kurper
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Chetia-welwitschi.html

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Alvaro Uribe

**Álvaro Uribe Vélez** (gebore 4 Julie 1952) is 'n Colombiaanse politikus wat van 2002 tot 2010 as die 39ste President van Colombia gedien het.

Uribe is op 4 Julie 1952 in Medellín in die departement Antioquia gebore. Sy pa was 'n veehandelaar en grondbaron. Sy punte op middelbare skool was voldoende om hom van die eindeksamens (1970) vry te stel en hy kry daardeur 'n beurs om verder te studeer. Hy behaal 'n universitêre graad in 1977 in regte en politieke wetenskap. In 1993 verwerf hy 'n post-doktorale graad in bestuurskunde aan die Harvard-universiteit.

Hy is in Augustus 2010 aangestel as die ondervoorsitter van die VN-komitee wat die onderskepping van die skeepskonvooi voor Gaza ondersoek het.

## Eksterne skakels